**Ministru kabineta noteikumu projekta „Noteikumi par kārtību un apmēru, kādā tiek veiktas iemaksas energoefektivitātes fondā obligātā enerģijas ietaupījuma mērķa sasniegšanai un kārtību, kādā tiek izmantoti energoefektivitātes fonda līdzekļi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – noteikumu projekts) izstrādāts, pamatojoties uz Energoefektivitātes likuma 6.panta astoto daļu un 7.panta sesto daļu  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Energoefektivitātes likums (turpmāk – likums), kurš nosaka energoefektivitātes plānošanas un uzraudzības prasības, paredz vairākus energoefektivitātes uzlabošanas politikas pasākumus.  Pirmkārt, likums ievieš energoefektivitātes pienākuma shēmu (turpmāk – EPS). EPS ieviešanu un tā darbību paredzēts noteikt ar atsevišķiem Ministru kabineta noteikumiem “Energoefektivitātes pienākumu shēmas noteikumi”(prot. Nr.4, 7§, VSS – 90). EPS ietvaros atbildīgajām pusēm – enerģijas mazumtirdzniecības komersantiem ir noteikts pienākums ietaupīt noteiktu enerģijas apjomu enerģijas gala patērētājos, nodrošinot valsts obligātā uzkrātā (kumulatīvā) enerģijas galapatēriņa ietaupījuma mērķa 2014.–2020. gadam (turpmāk – obligātais mērķis) noteiktas daļas sasniegšanu. Minētajos Ministru kabineta noteikumos paredzētais pienākuma apjoms šobrīd tiek attiecināts tikai uz pirmo saistību periodu (līdz 2020. gadam). Ja pēc 2020. gada tiks paplašināts atbildīgo pušu loks ar siltuma un gāzes apgādi, tad attiecīgi šobrīd noteiktais pienākuma apjoms tiks pārskatīts. Otrkārt, likums paredz valsts un pašvaldības energoefektivitātes fonda izveidi kā energoefektivitātes pasākumu veicināšanas un obligātā enerģijas ietaupījuma mērķa sasniegšanas instrumentu. EPS atbildīgajām pusēm (turpmāk – EPS komersantiem) likums paredz iespēju izpildīt savu pienākumu, veicot iemaksas pēc savas izvēles valsts vai pašvaldības energoefektivitātes fondā atbilstoši tai noteiktajam enerģijas ietaupījuma pienākuma apjomam (turpmāk — pienākuma apjoms). Atbildīgajai pusei noteikto pienākuma apjomu samazina proporcionāli veikto iemaksu apmēram. Valsts vai pašvaldība, kuras fondā atbildīgā puse veikusi iemaksu, turpmāk nodrošina enerģijas ietaupījumu atbilstoši atbildīgās puses pienākuma apjomam, par kuru ir veikta iemaksa. Tādējādi ar atbildīgo pušu veiktajām iemaksām attiecīgajā energoefektivitātes fondā un šo fondu līdzekļiem ir iespējams realizēt konkrētus energoefektivitātes pasākumus, kuros jāietaupa attiecīgais enerģijas apjoms. Attiecīgi likumā paredzētajam deleģējumam noteikumu projekts nosaka kārtību un apmēru iemaksu veikšanai valsts vai pašvaldības energoefektivitātes fondā, kā arī kārtību, kādā Attīstības finanšu institūcija izmanto valsts energoefektivitātes fonda līdzekļus un sniedz pārskatu par to izmantošanu.  Atbilstoši likumā noteiktajam regulējumam attiecībā uz Attīstības finanšu institūcijas darbību, noteikumu projekts paredz, ka valsts energoefektivitātes fonda pārvaldītājs ir akciju sabiedrība “Attīstības finanšu institūcija Altum” (turpmāk – Altum). Tādējādi noteikumu projekts reglamentē kārtību, kādā Altum uztur un izmanto valsts energoefektivitātes fonda līdzekļus, kā arī sniedz pārskatu par to izmantošanu. Noteikumu projekts paredz, ka valsts energoefektivitātes fonds darbību uzsāk pēc atbildīgo pušu veikto iemaksu ieskaitīšanas fondā un fonda nolikuma apstiprināšanas. Attiecīgi noteikumu projektā ir paredzēts, ka Altum veic izmantoto finanšu līdzekļu aprēķinu un uzskaiti atbilstoši valsts atbalsta programmās noteiktajām attiecināmajām izmaksām, t.sk., tiešajām un netiešajām fonda vadības izmaksām atbilstoši Altum vadības izmaksu aprēķināšanas metodikai, kā arī faktiskajām valsts energoefektivitātes fonda pārvaldības izmaksām izmaksām, kas sastāda līdz 5%, bet ne vairāk kā 26,320 euro gadā no valsts energoefektivitātes fondā veikto iemaksu apjoma fonda īstenošanas un uzraudzības laikā. Savukārt attiecībā uz pašvaldības energoefektivitātes fonda izveidi, noteikumu projekts, ievērojot likumā noteikto, paredz pašvaldību kā pašvaldības energoefektivitātes fonda veidotāju un turētāju, kas attiecīgi ir atbildīga par atbildīgo pušu veikto iemaksu veikšanu pašvaldības energoefektivitātes fondā. No Energoefektivitātes likuma 6.panta astotās daļas izriet, ka EPS komersants var izpildīt savu pienākumu, veicot iemaksas pēc savas izvēlēs valsts vai pašvaldības energoefektivitātes fondā atbilstoši tai noteiktajam enerģijas galapatēriņa ietaupījuma pienākuma apjomam (turpmāk – pienākuma apjoms). Savukārt valsts vai pašvaldība, kuras fondā EPS komersants veicis iemaksu, nodrošina enerģijas ietaupījumu atbilstoši atbildīgās puses pienākuma apjomam, par kuru veikta iemaksa. Lai valsts vai pašvaldības fonds varētu nodrošināt attiecīga enerģijas apjoma ietaupīšanu, EPS komersanta iemaksai energoefektivitātes fondā ir jābūt līdzvērtīgai ieguldījumiem, kuri būtu nepieciešami, lai izpildītu noteikto pienākumu (attiecīgā ietaupījuma sasniegšanai) un energoefektivitātes fonda administrators spētu veikt energoefektivitātes pasākumus EPS komersanta vietā. Energoefektivitātes fonda līdzekļu izmantošanas mērķus nosaka Energoefektivitātes likums. Tādējādi, gadījumā, ja atbildīgās puses ar iemaksu nodotais enerģijas ietaupījums tiek sasniegts ar mazāku finansējuma apjomu nekā atbildīgās puses iemaksas apjoms, fonda līdzekļi tiks izmantoti papildus energoefektivitātes pasākumiem saskaņā ar Energoefektivitātes likumā noteikto. Ņemot vērā to, ka uzņēmumos ir energoefektivitātes potenciāls, kura apguve veicinātu to modernizāciju un konkurētspēju, energoefektivitātes fonda atbalsta programmas būtu jāvērš uz rūpniecības nozares komersantiem (mazie, vidējie uzņēmumi), atbalstot tos energoefektivitātes pasākumu veikšanā.  Noteikumu projekts nosaka atbildīgai pusei energoefektivitātes fondā veicamo iemaksu par 1 MWh ietaupījumu 70,00 euro apmērā, kas attiecīgi tiek reizināts ar EPS komersantam noteikto pienākuma apjomu. Nosakot energoefektivitātes fonda iemaksu, ir ņemta vērā līdzšinējā pieredze energoefektivitātes pasākumu veikšanā. Kā viens no ievērojamākajiem līdzšinējiem valsts pasākumiem šajā jomā vērtējams Klimata pārmaiņu finanšu instruments (turpmāk – KPFI) .Lai novērtētu līdzšinējās ietaupījumu izmaksas, ir ņemts vērā Ekonomikas ministrijas veiktais Apstrādes rūpniecības nozares energoefektivitātes paaugstināšanas finanšu pieejamības Ex ante izvērtējums 2014. - 2020. gada Eiropas Savienības fondu plānošanas periodam., kurā atspoguļots enerģijas ietaupījumu izmaksas, pamatojoties uz līdz šim Latvijā realizēto ēku energoefektivitātes programmu rezultātiem. Saskaņā ar minēto izvērtējumu viszemākās ietaupījuma izmaksas veido KPFI finansēti projektu konkursi “Kompleksi risinājumi siltumnīcefekta gāzu emisiju samazināšanai” un “Kompleksi risinājumi siltumnīcefekta gāzu emisijas samazināšanai ražošanas ēkās”, kā arī ir analizēts atbalstam plānoto projektu dzīves laiks.Ex- ante izvērtējumā norādīts, ka 1 MWh enerģijas ietaupījuma vidējas izmaksas KPFI rūpniecības ēku programmā ir 685 euro/MWh, kā arī tiek pamatots, ka plānojot atbalstu, tiek pieņemts projektu dzīves laiks 5 gadi. Ņemot vērā to, ka obligātā mērķa sasniegšana nodrošināma, uzkrājot (kumulējot) ietaupījumus pasākumu dzīves laikā, vienas uzkrāto enerģijas ietaupījumu izmaksas vērtētas kā 685/5=137 euro/MWh un vidējā atbalsta intensitāte ap 50%. Līdz ar to EPS komersanta iemaksa energoefektivitātes fondā tiek pielīdzināta 1 MWh ietaupījuma izmaksai, t.i., **70,00 euro**, kas uzskatāms par nepieciešamo ieguldījumu, lai izpildītu noteikto pienākuma apjomu. Ņemot vērā Eiropas Komisijas 2014. gada 17. jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Vēstnesis, 2014. gada 26. jūnijs, Nr. L 187) 38. pantu, pamata atbalsta intensitāte nepārsniedz 30 % no attiecināmajām izmaksām, kuru var paaugstināt par 20% atbalstam, ko piešķir maziem uzņēmumiem, un par 10% atbalstam, ko piešķir vidējiem uzņēmumiem. Tādējādi tiek pieņemts, ka energoefektivitātes fonda maksimāli pieļaujamā atbalsta intensitāte ir 50% no finansējamā projekta kopējām attiecināmajām izmaksām.EPS komersanta iemaksas energoefektivitātes fondā apjoms par 1 MWh tiks papildus izvērtēts pēc 20118.-2020.gada saistību perioda, ņemot vērā EPS pirmajā saistību periodā gūto pieredzi gan attiecībā uz komersantu izdarīto izvēli izpildīt pienākumu ar iemaksu energoefektivitātes fondā, gan attiecībā uz komersanta iemaksas atbilstību fonda programmās panāktā enerģijas ietaupījuma īpatnējām izmaksām. Ņemot vērā minēto izvērtējumu, otrajā un turpmākajos EPS saistību periodos komersanta iemaksas apjoms var tikt pārskatīts.  |
|   | Projekta izstrādē iesaistītās institūcijas | Ekonomikas ministrija, AS “Attīstības finanšu institūcija Altum” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kam ir saistoša valsts energoefektivitātes pienākuma shēma |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekta ieviešanas rezultātā tiks radīti apstākļi energoefektivitātes paaugstināšanai, kas veicinās primārās enerģijas patēriņa samazināšanos un līdz ar to arī samazināsies valsts atkarība no importējamiem energoresursiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Valsts energoefektivitātes fonds, kurš ne tikai atbalstītu valsts iniciatīvas energoefektivitātes jomā, bet saņemtu EPS komersantu iemaksas, ja tie nevēlas veikt pasākumus EPS pienākuma izpildei, līdz šim nav izveidots. Līdz ar to nav iespējams prognozēt ietekmi uz valsts budžeta ieņēmumiem. Valsts budžeta ieņēmumi nav prognozējami arī tādu apsvērumu dēļ, ka uz šo brīdi nav zināma tā EPS komersantu daļa, kas pilnā apmērā nevarēs sasniegt tām paredzamo enerģijas ietaupījumu mērķi ar pašu īstenotiem pasākumiem, kā arī nav zināms par kādu atlikušo MWh apjomu (atbildīgai pusei noteiktā pienākumu apjomu) EPS komersanti izvēlēsies veikt iemaksas energoefektivitātes fondā.Tāpat nav iespējams prognozēt ietekmi uz pašvaldības budžetu, jo pašlaik neviena pašvaldība nav sniegusi oficiālu informāciju par to, ka tā plāno energoefektivitātes fonda izveidošanu. Attiecīgi nav zināms, vai un cik EPS komersanti un par kādu pienākuma apjomu būs gatavi veikt iemaksas pašvaldības energoefektivitātes fondā, ņemot vērā, ka likuma ievaros EPS komersantiem pastāv izvēles iespējas, kurā valsts vai pašvaldības fondā tie veiks iemaksas.  |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Cita informācija | Iemaksu valsts energoefektivitātes fondā atbildīgā puse (EPS komersants) ieskaita valsts pamatbudžetā šim mērķim izveidotai Ekonomikas ministrijas budžeta programmai/apakšprogrammai atvērtajā valsts pamatbudžeta izdevumu kontā Valsts kasē un uzskaita kā iestādes citus pašu ieņēmumus. Attiecīgo budžeta programmu administrē Ekonomikas ministrija.  |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai stiprinātu sabiedrības līdzdalības iespējas, 2 nedēļas pirms noteikumu projekta izsludināšanas Valsts sekretāru sanāksmē tas tika publicēts Ekonomikas ministrijas mājas lapā. |
| 2. | Sabiedrības līdzdalība projekta izstrādē  | Pēc Noteikumu projekta izsludināšanas Valsts sekretāru sanāksmē, sabiedrības turpmāka līdzdalība tiks nodrošināta atbilstoši Ministru kabineta kārtības rullī noteiktajai kārtībai. |
| 3. | Sabiedrības līdzdalības rezultāti  |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, AS “Attīstības finanšu institūcija Altum” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Cita informācija | Normatīvā akta izpilde tiks nodrošināta esošo valsts institūciju funkciju ietvaros. |

*Anotācijas IV un V sadaļa – projekts šīs jomas neskar.*

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:
valsts sekretārs J.Stinka

03.04.2017 09:04

1793

I.Grīnberga,

67013231

Ilze.Grinberga@em.gov.lv